Filminstruktøren Gabriel Axel er død, 95 år. I 1988 vandt han som den første danske instruktør en Oscar for 'Babettes gæstebud'.
10. Feb. 2014 kl. 06:15
Filminstruktøren Gabriel Axel er død 95 år.
Han instruerede blandt andet 'Babettes Gæstebud', der er bygget på en roman af Karen Blixen.
BLÅ BOG: Gabriel Axel Gabriel Axel døde søndag i en alder af 95 år. Læs om den Oscar-vindende dansker her. - Gabriel Axel, født den 18. april 1918 i Aarhus. - Voksede op i Paris, hvor faderen havde en møbelfabrik. - Kom til Danmark som teenager og blev udlært møbelsnedker, men han ville hellere være skuespiller og blev uddannet på Det Kongelige Teaters Elevskole. - I 1946 vendte han tilbage til Frankrig, hvor han i nogle år optrådte på forskellige teaterscener i Paris. - I 1948 blev han gift med Lucie Juliette Mørch. Hun døde i 1996. - Han er far til journalisten Karin Mørch. - I 1955 debuterede han som filminstruktør med "Altid Ballade", og han fik sit gennembrud med filmatiseringen af Knud Sønderbys 'En kvinde er overflødig'. - I 1950'erne og 1960'erne instruerede han adskillige tv-spil for Danmarks Radio. - Han har også instrueret folkekomedierne om 'Familien Gyldenkål'. - I 1970'erne og 1980'erne opholdt Gabriel Axel sig igen i Frankrig, hvor han stod bag en stribe produktioner for fransk tv. - Han fik sit store internationale gennembrud i en sen alder. I 1988 modtog han som den første danske instruktør en Oscar for filmatiseringen af Karen Blixens 'Babettes gæstebud'. Filmen er optaget i Kulturkanonen. /ritzau/
Filmen indbragte Gabriel Axel en Oscar i 1988, og han var dermed den første danske instruktør, der fik en Oscar.
Lette og populære film
Han debuterede som filminstruktør med 'Altid Ballade' og han fik sit gennembrud med filmatiseringen af Knud Sønderbys 'En kvinde er overflødig'.
Siden blev det til en ujævn række spillefilm ofte i den lette, populære genre - film som 'Flemming og Kvik', 'Det tossede paradis', 'Dyden går amok' og 'Paradis retur'. I 1970'erne instruerede Gabriel Axel et par satiriske folkekomedier om 'Familien Gyldenkål'.
Som skuespiller huskes han nok mest for rollen som Marcel de Sade i filmen 'Jeg – en markis' fra 1967.
Babettes gæstebud 14 år undervejs
I 1970'erne og 1980'erne opholdt Gabriel Axel sig hovedsagelig i Frankrig, hvor han stod bag adskillige teateropsætninger til fransk tv.
I perioden instruerede han også bløde erotiske film i Danmark og Tyskland, mens han kæmpede med langt mere ambitiøse filmprojekter.
Hans kamp for at få lavet "Babettes gæstebud" er legendarisk og et stykke filmhistorie i sig selv. Han præsenterede sit første udkast i 1973, og 14 år senere fik den en begejstret modtagelse på festivalen i Cannes.
Samme år vandt filmen desuden en Oscar i kategorien 'Bedste udenlandske film' og Gabriel Axel takkede for prisen med følgende ord:
- Jeg har denne aften lært, at alt er muligt i vores smukke verden.
DR Nyheder/Ritzau
Del artiklen: Mail Twitter Facebook
Le réalisateur et acteur danois  est mort hier à l'âge de 95 ans. 

Ayant passé son enfance en France, il était principalement connu pour avoir réalisé le film '''', basé sur la nouvelle du même nom, écrite par . Ce film, qui a connu un grand succès, a reçu l' en 1988. Gabriel Axel a également reçu le Grand Prix de la technique à Cannes pour son film d'aventure ''''.

Son dernier film, ''Leïla'', est sorti en 2001.